Vyfde dag van soektog na Pta-ma hervat | Maroela Media
Die vier dae lange soektog het tot dusver niks opgelewer nie en is Maandagaand weens swak sigbaarheid opgeskort. Dit het Dinsdag met dagbreek hervat.
Johan Pieterse, woordvoerder van die Tshwane-nooddienste, het vroeër aan Maroela Media gesê hoewel die watervlak gedaal het, word die soektog bemoeilik deur talle opdrifsels langs die rivier en talle klippe, boomtakke en stompe in die water.
"Dit is 'n moeilike soektog en die soekgeselskap moet kilometers ver in ongemaklike toestande soek. Soek- en reddingswerkers, die gemeenskap en die polisie se honde-eenheid fynkam die oewers van die Apiesrivier en die polisie se duikeenheid soek in die Bon Accorddam. Die soekgebied strek oor sowat 13 km van die laagwaterbrug in Flowerstraat in Capital Park tot waar die rivier in die dam vloei, en dan die dam self," het Pieterse gesê.
Baie baie sterkte vir hierdie gesin, veral vir jou Hanco, hoop regtig vir 'n wonderwerk, maar as dit nie kom nie, seun, gryp die lewe,jy het gedoen wat jy kon. Gryp die lewe en doen wat sy sou wou hê jy moes doen, voorvat en in haar spore loop en die kleintjies versorg, dit is baie vir 'n jong man, maar ons sal elke dag vir krag bid vir jou!
Wàt 'n aaklige ervaring moes dìt nie gewees het nie… Sterkte Hanco.. Ek vertrou dat daar famielie & vriende is om jou by te staan…
Ek wens net daai brug kan gesluit word as dit reen! Dis is `n gevaar – al is hy reeds gelig. Mens is altyd onseker oor hoe diep die water oor die brug spoel. Dit is tragies om hier te lees, en al wat die familie kan doen is aan `n bietjie hoop vasklou. Hanco ek het nie woorde nie – niks kan wat jy voel beter maak nie. Maar ek hoop die familie ondersteun jou, en jou vriende wat hierdeur moet jy nie alleen gaan nie.
Vreeslike storie dink aan ieder en elk…………sterkte!
Ai dis so hartseer. Ons bid hard dat sy lewend gevind moet word maar die tyd wys anders. Hanco ons dink aan jou, jou gesin en familie en dra julle op. Mag God julle dra in die swaar tyd.